OBEC SVEDERNÍK



# Dodatok č. 2 k

**Všeobecne záväznému nariadeniu č . 1/2015**

# o miestnych daniach na území obce Svederník

Návrh tohto Dodatku č. 2 VZN č. 1/2015:

* bol zverejnený na pripomienkovanie na úradnej tabuli dňa: 24.11.2020
* bol zvesený z úradnej tabule obce dňa:

Dodatok č. 2 k VZN č. 1/2015 vrátane jeho Dodatku č. 1 bol po jeho schválení obecným zastupiteľstvom na rokovaní OZ dňa 08. 12. 2020:

* zverejnený (publikovaný) na úradnej tabuli dňa:
* zvesený z úradnej tabule obce dňa: Dodatok č. 2 k VZN nadobudne účinnosť dňa: 01. 01. 2021

Obecné zastupiteľstvo obce Svederník vo veciach územnej samosprávy v zmysle ustanovenia § 4 ods. 3 písm. c), § 6 ods. 1 zákona č. 369/1990 Zb. o obecnom zriadení v znení neskorších právnych predpisov a v zmysle ustanovení zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon o miestnych daniach a poplatku“) sa uznieslo na tomto Dodatku č. 2 k VZN č. 1/2015 a to nasledovne:

**Dodatkom č. 2 sa VZN č 1/2015 mení v časti:**

**Daň z pozemkov**

## § 3 Sadzba dane

## sa pôvodné znenie § 3 ruší a celý § 3 sa nahrádza nasledovným znením:

**§ 3**

## Sadzba dane

Ročná sadzba dane z pozemkov pre jednotlivé druhy pozemkov podľa § 6 ods. 1 zákona č. 582/2004 Z. z. sa určuje nasledovne:

* 1. **0,51%** orná pôda, chmeľnice, vinice, ovocné sady,
	2. **1,25%** trvalé trávnaté porasty,
	3. **0,51%** záhrady,
	4. **0,51%** zastavané plochy a nádvoria, ostatné plochy,
	5. **0,70%** lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy,
	6. **0,70%** stavebné pozemky.

## Daň zo stavieb

## § 4 Sadzba dane

## sa pôvodné znenie § 4 ruší a celý § 4 sa nahrádza nasledovným znením:

**§ 4**

## Sadzba dane

1) Ročná sadzba dane pre jednotlivé druhy stavieb sa podľa § 10 ods. 1 zák. 582/2004 Z. z. za každý aj začatý m2 zastavanej plochy určuje nasledovne:

1. **0,14 €/m2** stavby na bývanie a drobné stavby, ktoré majú doplnkovú funkciu pre hlavnú stavbu,
2. **0,14 €/m2** stavby na pôdohospodársku produkciu, skleníky, stavby pre vodné

hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,

1. **0,50€/m2** chaty a stavby na individuálnu rekreáciu
2. **0,235 €/m2** samostatne stojace garáže, stavby hromadných garáží, garáže postavené mimo bytových domov
3. **1,40 €/m2** priemyselné stavby, stavby, slúžiace energetike, stavby, slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu
4. **1,40 €/m2** stavby na ostatné podnikanie a na zárobkovú činnosť, skladovanie

a administratívu súvisiacu s ostatným podnikaním a zárobkovou činnosťou

1. **0,25 €/m2** ostatné stavby neuvedené v písmenách a) až h)
	1. Správca dane pri viacpodlažných stavbách určuje príplatok **0,06 €** za každé ďalšie podlažie okrem prvého nadzemného podlažia.

**Daň z bytov**

**§ 5 Sadzba dane**

**sa pôvodné znenie § 5 ruší a celý § 5 sa nahrádza nasledovným znením:**

**§ 5 Sadzba dane**

Ročná sadzba dane z bytov podľa § 16 ods. 1 zák. 582/2004 Z. z . sa určuje za každý aj začatý m2 podlahovej plochy bytu a nebytového priestoru **na 0,14 €/m2 .**

## TRETIA ČASŤ DAŇ ZA PSA

**§ 7 Sadzba dane**

**sa pôvodné znenie § 7 ruší a celý § 7 sa nahrádza nasledovným znením:**

**§ 7 Sadzba dane**

Správca dane určuje sadzbu za jedného psa a kalendárny rok nasledovne :

**10,- €** za psa, ktorého vlastníkom alebo držiteľom je fyzická osoba s trvalým pobytom v rodinnom dome alebo vo viacbytovom dome. Takto určená sadzba dane platí za každého ďalšieho psa u toho istého daňovníka.

Ak vyrubená daň v úhrne nepresiahne **3,- €** správca dane ju nebude vyrubovať.

**ZRUŠOVACIE A ZÁVEREČNÉ USTANOVENIA**

1. Dodatkom č. 2 k VZN č. 1/2015 sa ruší Dodatok č. 1 v celom rozsahu.
2. Ostatné ustanovenia VZN č.1/2015, o ktorých Dodatok č. 2 nepojednáva sa nemenia a zostávajú v platnosti.
3. Tento Dodatok č. 2 k VZN č. 1/2015 o miestnych daniach na území obce Svederník bol schválený Obecným zastupiteľstvom vo Svederníku na rokovaní OZ dňa 08. 12. 2020 uznesením číslo ..../2020 a nadobúda platnosť 15 dní po jeho zverejnení a účinnosť

od 01. 01. 2021.

## Mgr. Roman Lisický v.r.

starosta obce